
Ο Αντιδήμαρχος Θεμιστοκλής Κοσμίδης στις εορταστικές εκδηλώσεις του Γαλλικού για τον Άγιο Παντελεήμονα
Ο Αντιδήμαρχος Θεμιστοκλής Κοσμίδης εκπροσώπησε τον Δήμο Κιλκίς στις εορταστικές εκδηλώσεις που πραγματοποιήθηκαν την Κυριακή 26 Ιουλίου, παραμονή της εορτής του Αγίου Παντελεήμονα, στον ομώνυμο πανηγυρίζοντα Ιερό Ναό της Δημοτικής Κοινότητας Γαλλικού.
Εκεί τελέστηκε Μέγας Αρχιερατικός Εσπερινός χοροστατήσαντος του Σεβασμιωτάτου Μητροπολίτη Πολυανής και Κιλκισιου κ.κ. Βαρθολομαίου και λιτάνευση της εικόνας του Αγίου Παντελεήμονα. Της λιτανείας προηγήθηκε η χειροθεσία του νεαρού Ιωάννη Σαραντίδη σε αναγνώστη της Ιεράς Μητροπόλεως Πολυανής και Κιλκισίου. 
Οι εκδηλώσεις ολοκληρώθηκαν με την παρουσίαση χορών από τον τοπικό Πολιτιστικό Σύλλογο ‘’Εχέδωρος’’ στον προαύλειο χώρο της εκκλησίας.
Παρόντες ήταν  και οι Αντιδήμαρχοι Θεμιστοκλής Ανθρακίδης, Ελένη Πατλάκη, η δημοτική σύμβουλος Άννα Δημάκη και ο Πρόεδρος της Δημοτικής Κοινότητας Γαλλικού Αναστάσιος Νικολαϊδης. 
